ΓΡΑΠΤΗ ΕΡΩΤΗΣΗ P-3556/01

υποβολή: Arlette Laguiller (GUE/NGL) προς την Επιτροπή

(4 Ιανουαρίου 2002)

Θέμα: Έκρηξη πυροτεχνημάτων στις 2 Ιουνίου 2000 στο Lanhelas — Πορτογαλία

Κατά την Ώρα των Ερωτήσεων της 5ης Ιουλίου 2000, η κ. Wallstrm είχεποσχεθεί εξ ονόματος της Επιτροπής να εξετάσει το θέμα της πυροτεχνικής και της μεταφοράς επικινδύνων ουσιών στην Ευρώπη διευκρινίζοντας ότι: Μία πρόταση τροποποίησης της οδηγίας Seveso II θα πρέπει να είναι έτοιμη έως τις αρχές

του προσεχούς έτους, δηλαδή το 2001. Η πρόταση αυτή τροποποίησης θα παρουσιασθεί μόνο κατόπιν αξιολόγησης της εμπειρίας από το ατύχημα του Enschede και εκείνο που σημειώθηκε στη Ρουμανία. Η διαδικασία αυτή θα λάβει χώρα σε στενή συνεργασία με τα κράτη μέλη, το Ευρωπαϊκό Κοινοβούλιο και άλλα ενδιαφερόμενα μέρη (απάντηση στην ερώτησή μου H-0548/00).

Από τότε, πολλές άλλες εκρήξεις σημειώθηκαν αλλού στην Πορτογαλία και συγκεκριμένα:

- Κακός χειρισμός πυροτεχνημάτων στις 16 Απριλίου — Δευτέρα του Πάσχα — κοντά στην Ponte de Lima προκάλεσε το θάνατο ενός ατόμου, πολλούς τραυματίες και πολλέςλικές ζημιές.

- Τον Ιούλιο του 2001, μία έκρηξη σε εργοστάσιο πυροτεχνημάτων κοντά στην πόλη Taipas, προκάλεσε το θάνατο 5 εργαζομένων στο εργοστάσιο και πολλούς σοβαρούς τραυματισμούς.

- Σημειώθηκαν εξάλλου στο μεταξύ και άλλα ατυχήματα με πυροτεχνήματα, ένα εκ των οποίων το καλοκαίρι του 2000 που προκάλεσε πυρκαγιά σε ένα σκάφος αναψυχής. Πολύ θεαματικό και ευτυχώς χωρίς θύματα.

Τα θύματα της 2ας Ιουνίου δεν έχουν αποζημιωθεί ενώ είναι όλα άτομα μέτριας οικονομικής κατάστασης.

Ποιές είναι οι ενέργειες της Επιτροπής για να ρυθμισθεί και να καταστεί ασφαλής η δραστηριότητα αυτή, τόσο για τους εργαζομένους του κλάδου, όσο και για τους γειτονικούς κατοίκους· Ποιές είναι οι ενέργειες της Επιτροπής προκειμένου τα θύματα να αποζημιωθούν κατά δίκαιο και σύντομο τρόπο·

Απάντηση της κας Wallstrm εξ ονόματος της Επιτροπής

(24 Ιανουαρίου 2002)

Η Επιτροπή ενέκρινε, στις 10 Δεκεμβρίου 2001, πρόταση τροποποίησης της οδηγίας Σεβέζο ΙΙ(1). Η πρόταση αυτή απετέλεσε καρπό έντονων διαβουλεύσεων, ιδίως όσον αφορά τις προτάσεις τροποποιήσεων που αφορούν τα εκρηκτικά.

Πράγματι, μετά το ατύχημα του Enschede, η Επιτροπή οργάνωσε δύο σεμινάρια για τα εκρηκτικά και τις πυροτεχνικές ουσίες. Το πρώτο πραγματοποιήθηκε στη Μασσαλία στις 27 Σεπτεμβρίου 2000 και το δεύτερο στην Ίσπρα, στο Κοινό Κέντρο Έρευνών της Επιτροπής, στις 28 και 29 Μαρτίου 2001. Οι εκθέσεις αυτών των σεμιναρίωνπάρχουν στην ιστοθέση (Ίντερνετ) του γραφείου σοβαρών κινδύνων (http://mahbsrv.jrc.it).

Επίσης, η Επιτροπή οργάνωσε, στις 31 Μαρτίου 2001, δημόσιο διάλογο στις Βρυξέλλες, ούτως ώστε να συγκεντρώσει γνώμες και σχόλια σχετικά με προσχέδιο πρότασης τροποποίησης της οδηγίας Σεβέζο ΙΙ.

Υπενθυμίζεται ότι η πρόταση αυτή αποτελούσε, κατά βάσιν, μια απάντηση στα ατυχήματα του Baia Mare και του Enschede, και απέβλεπε στο να συνεκτιμηθούν τα επιστημονικά βήματα προόδου στον τομέα των καρκινογόνων και επικίνδυνων για το περιβάλλον ουσιών.

Κατά την περί ης ο λόγος συνεδρίαση, απετέλεσε το αντικείμενο δημόσιου διαλόγου το προσχέδιο προτάσεως καθώς και τα συμπεράσματα των διαφόρων σεμιναρίων και ομάδων εργασίας που ασχολήθηκαν με τα ανωτέρω ζητήματα.

Μετά από τον διάλογο αυτό εκρίθηκε σκόπιμο να διευρυνθεί το πεδίο εφαρμογής της οδηγίας Σεβέζο ΙΙ, προτείνοντας έναν καλύτερο ορισμό των πυροτεχνικών και εκρηκτικών ουσιών, με παράλληλη μείωση των ποσοτήτων κατωφλίου για τις εν λόγω ουσίες.

Ειδικότερα, το σχέδιο τροποποίησης αποβλέπει κυρίως στην προσαρμογή των κριτηρίων ταξινόμησης, ούτως ώστε να λαμβάνεται καλύτεραπόψη ο βαθμός επικινδυνότητας ορισμένων πυροτεχνικών ουσιών. Εάν το σχέδιο τροποποίησηςποστηριχθεί από το Ευρωπαϊκό Κοινοβούλιο και το Συμβούλιο, θα καταστεί δυνατή η σημαντική αναβάθμιση της ασφάλειας των εργαζομένων και των παροίκων, σε σχέση με τους κινδύνους που συνεπάγονται τέτοιοι χώροι.

Όσον αφορά την αποζημίωση των θυμάτων, η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι αυτή αποτελεί αρμοδιότητα των οικείων ποινικών και αστικών κωδίκων.

(1) COM(2001)624 τελικό.